Diari Oficial de la Generalitat Valenciana


Sumari del DOGV 3137, del 05-12-1997 (1997/3488)

Bases de la convocatòria de set places d'auxiliar administratiu.
----------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3488


Data del document
:   03-11-1997

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * concurs administratiu
    * administració local
    * professió administrativa

Bases de la convocatòria de set places d'auxiliar administratiu. [97/M3488]
  
Edicte de l'Ajuntament d'Alaquàs sobre la convocatòria per a cobrir set places d'auxiliar administratiu.
  
De conformitat amb l'oferta d'ocupació pública aprovada pel Ple de l'Ajuntament, en sessió extraordinària del 3 d'abril de 1996, i d'acord amb les bases aprovades per l'Ajuntament, en sessió de data 7 d'octubre de 1997, aquesta Alcaldia, en exercici de les atribucions que li confereix l'article 41, número 14.a), del Reglament d'Organització, Funcionament i Règim Jurídic de les Corporacions Locals, ha resolt convocar proves selectives per a cobrir set places d'auxiliar administratiu, les quals són places de funcionaris vacants en la plantilla municipal. Aquestes bases se regiran en virtut del que estableix la Resolució d'1 de desembre de 1992 del director general d'Administració Local de la Conselleria d'Administració Pública de la Generalitat Valenciana (DOGV núm. 1.926 de 17 de desembre de 1992), i altra legislació vigent segons la base especifica següent:
  
Base específica
  
Proves selectives convocades per a la provisió en propietat de set places d'auxiliar administratiu, classificades en l'administració general, subescala d'auxiliars, grup D.
  
Primera. Requisits que han de complir els aspirants
  
a) Estar en possessió del títol de Graduat Escolar o equivalent.
  
Segona. Sistema de selecció
  
El sistema de selecció serà mitjançant oposició lliure:
  
1. Fase d'oposició.
  
La fase d'oposició consistirà en la realització dels següents exercicis, els tres primers de caràcter obligatori i eliminatori, el quart de caràcter obligatori però no eliminatori i el cinqué de caràcter voluntari.
  
1.1. Primer exercici. De caràcter obligatori i eliminatori.
  
Consistirà a omplir un qüestionari de 100 preguntes, com a màxim, amb quatre respostes alternatives, de les quals només una serà correcta, sobre el contingut del programa annex a la convocatòria, en un temps mínim de 60 minuts.
  
1.2. Segon exercici. De caràcter obligatori i eliminatori.
  
Consistirà a efectuar una pràctica de tractament de textos en ordinador, consistent a recuperar des de l'aplicació informàtica Word Perfect per a Windows, un document prescrit en aquesta, efectuar correccions en aquest i addicionar un text a transcriure amb el format i disseny proposat, per a la seua posterior impressió com a document únic.
  
Es qualificaran el coneixement demostrat de l'ús de les eines del tractament de text i l'amplitud i exactitud del treball desenvolupat amb l'aplicació Word Perfect.
  
El tribunal fixarà la duració de l'exercici en un temps mínim de 15 minuts.
  
1.3. Tercer exercici. De caràcter obligatori i eliminatori.
  
Aquest exercici consistirà en desenvolupar per escrit, durant un període màxim de 60 minuts, un tema de l'annex indicat pel tribunal. Es valoraran els coneixements del tema, el nivell de formació general, la composició gramatical i la claredat d'exposició.
  
1.4. Quart exercici. De caràcter obligatori i no eliminatori.
  
Consistirà a traduir per escrit, en un període màxim de 30 minuts, un text indicat
  
pel tribunal, del valencià al castellà o viceversa.
  
Aquest exercici es valorarà de 0 a 2 punts.
  
1.5. Cinqué exercici. De caràcter voluntari i no eliminatori.
  
Consistirà en la realització d'una entrevista personal.
  
La valoració total d'aquest exercici serà de 0 a 1,5 punts.
  
Tercera. Drets d'examen
  
L'import dels drets d'examen es fixen en 1.500 pessetes que es pagarà, mitjançant ingrés bancari, directament o per transferència, en el compte número 2077-0138-3101056068 de Bancaixa.
  
ANNEX
  
A) Matèries comunes.
  
Tema 1. La Constitució espanyola de 1978. Estructura i principis generals, drets i deures.
  
Tema 2. La Corona. Les Corts Generals.
  
Tema 3. El poder judicial. El poder executiu: govern i l'administració pública. El Tribunal Constitucional i la reforma de la Constitució. Organització territorial de l'estat.
  
Tema 4. L'organització de l'estat. Organització central. Organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències, especial referència al règim local. Les Corts. El president de la Generalitat. El Govern Valencià o Consell.
  
Tema 5. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 6. La submissió de l'administració al dret. L'ordenament juridicoadministratiu. Fonts. El reglament, concepte, naturalesa i classes. Límits de la potestat reglamentària. L'acte administratiu: concepte, elements i classes. Validesa i eficàcia. Silenci administratiu: execució dels actes administratius.
  
Tema 7. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Procediments especials. Recursos administratius. Revisió d'ofici. Jurisdicció contenciosa administrativa: concepte.
  
Tema 8. Hisenda pública: principis constitucionals. Recursos: classes i elements. Gestió, recaptació i inspecció de tributs. Òrgans de l'administració tributària de l'estat.
  
Tema 9. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals. Règims especials de funcionament en les entitats locals: el consell obert. El mapa d'entitats locals de la Comunitat Valenciana i la tipologia municipal.
  
Tema 10. El municipi. El terme municipal. La població. L'empadronament. La potestat d'autoorganització de les entitats locals. El reglament orgànic municipal. Òrgans necessaris i govern de municipi. Règim de sessions i de votació. Informació i participació ciutadana. L'estatut dels membres de les corporacions locals.
  
B) Matèries específiques d'aprofundiment de les matèries comunes.
  
Tema 11. Potestat reglamentària. Les ordenances municipals: concepte i classes. Procediment d'aprovació. Els bans de l'alcaldia. La publicació de les normes locals. Límits de la potestat reglamentària local.
  
Tema 12. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions. El planejament urbanístic. Classes de sòl.
  
Tema 13. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: formes de gestió.
  
Tema 14. Règim jurídic del personal al servei de l'administració local. Oferta pública. Selecció. Els funcionaris de les entitats locals. Drets i deures dels funcionaris de l'administració local. Retribucions. La seguretat social. Règim disciplinari. Personal laboral, interí i eventual.
  
Tema 15. L'Hisenda Local I. La Llei d'Hisendes Locals. Principis inspiradors. Finançament de les entitats locals. Els recursos locals: enumeració, concepte.
  
Tema 16. L'Hisenda Local II. Ordenances fiscals: contingut, aprovació, efectes.
  
Tema 17. L'Hisenda Local III. El pressupost de les entitats locals: contingut, aprovació, execució i liquidació. Despesa pública local.
  
Tema 18. Les modificacions pressupostàries: descripció, límits, procediment i competència. Les bases d'execució del pressupost: especial referència a les bases d'Alaquàs.
  
Tema 19. Funcions pròpies de la subescala d'auxiliar administratiu en l'administració local. Atenció al públic: acollida i informació a l'administrat. Els serveis d'informació administrativa.
  
Tema 20. El concepte d'informàtica. Desenvolupament històric, informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació.
  
Tema 21. L'automatització d'oficines. Concepte i aplicacions. Sistemes físics i lògics. El tractament de textos. Arxiu agenda electrònica. El full electrònic de càlcul. Els gràfics d'oficina. El correu electrònic.
  
C) Matèries específiques relacionades amb el lloc de treball.
  
Tema 22. Comptabilitat de les entitats locals: principis bàsics, legislació aplicable, fiscalització i control.
  
Tema 23. Impostos: d'aplicació voluntària. Principals figures, característiques, elements essencials. Gestió.
  
Tema 24. Impostos: d'aplicació obligatòria. Principals figures, característiques, elements essencials. Gestió. Contribucions especials.
  
Tema 25. Taxes i recursos públics: principals figures, característiques, elements essencials. Gestió.
  
Tema 26. La tresoreria. La recaptació: procediment voluntari i executiu.
  
La qual cosa es fa pública perquè en prengueu coneixement.